ประกาศสำนักนายกรัฐมนตรี เรื่อง กำหนดชื่อนิติบุคคลตามพระราชกฤษฎีกาว่าด้วยการขอพระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ พ.ศ. 2538 และที่แก้ไขเพิ่มเติม
ประกาศสำนักนายกรัฐมนตรี
เรื่อง กำหนดชื่อนิติบุคคลตามพระราชกฤษฎีกาว่าด้วยการขอพระราชทาน
เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
พ.ศ. ๒๕๓๘ และที่แก้ไขเพิ่มเติม
 

อาศัยอำนาจตามความในมาตรา ๔ มาตรา ๑๐ (๔) มาตรา
๑๔ (๔) และมาตรา ๒๓ (๔) แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
พ.ศ. ๒๕๓๘ ซึ่งแก้ไขเพิ่มเติมโดยพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
(ฉบับที่ ๒) พ.ศ. ๒๕๔๙ ประกอบข้อ ๒ ของประกาศสำนักนายกรัฐมนตรี เรื่อง หลักเกณฑ์
วิธีการ และเงื่อนไขในการพิจารณาว่านิติบุคคลใดมีวัตถุประสงค์ในการประกอบกิจการอันเป็นสาธารณประโยชน์เพื่อขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
จึงประกาศดังต่อไปนี้

ข้อ ๑ ให้มูลนิธิโรงพยาบาลสมเด็จพระนางเจ้าสิริกิติ์
กองทัพเรือ ในพระบรมราชินูปถัมภ์เป็นนิติบุคคลที่ส่วนราชการจะมีหนังสือรับรองแสดงผลงานของผู้กระทำความดีความชอบต่อนิติบุคคลและเป็นนิติบุคคลที่ดำเนินการออกหนังสือรับรองแสดงรายการการบริจาคทรัพย์สินให้แก่บุคคลที่บริจาคทรัพย์สินให้แก่นิติบุคคลตามแบบหนังสือรับรองที่สำนักนายกรัฐมนตรีกำหนดเพื่อประกอบการเสนอขอพระราชทานเครื่องราชอิสริยาภรณ์ได้

ข้อ ๒ ให้ส่วนราชการที่ได้รับประโยชน์หรือเกี่ยวข้องมากที่สุดเป็นผู้รวบรวมหนังสือรับรองแสดงผลงานและหรือหนังสือรับรองแสดงรายการการบริจาคทรัพย์สิน
และพิจารณาเสนอขอพระราชทานเครื่องราชอิสริยาภรณ์ให้แก่บุคคลที่กระทำความดีความชอบต่อนิติบุคคลตามข้อ
๑

ข้อ ๓[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๕ ตุลาคม พ.ศ.
๒๕๖๑
พลเอก ประยุทธ์ จันทร์โอชา
นายกรัฐมนตรี












ปวันวิทย์/จัดทำ
๓ มกราคม
๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๕๗ ง/หน้า ๔/๑๒ ตุลาคม ๒๕๖๑